Kaheksakordne autoralli maailmameister Sébastien Ogier kaotab pärast Sardiinia ralli seitsmendat kiiruskatset liidrile Esapekka Lappile vaid 0,1 sekundit. Pärast neljandat katset oli Toyota äss üldarvestuses esimene ja edestas Lappit 16,3 sekundit.
Meediatsoonis selgitas prantslane, miks ei õnnestunud tal pärastlõunased katsed nii nagu hommikused: tiimi ilmateade polnud täpne, ta tegi vale rehvivaliku ning seetõttu polnud ka auto seadistus soovitud. Samas tõdes Ogier, et on päevaga rahul, sest ta võitleb võidu eest ja see ongi kõigem tähtsam.
39-aastane prantslane jahib Sardiinias karjääri 58. MM-ralli võitu. Itaalia saarel on ta varem tõusnud poodiumi kõrgeimale astmele neli korda, millega ta jagab Sardiinia võitude tippmarki kaasmaalase ja nimekaimu Loebiga.
Homme sõidetakse Sardiinias kaheksa katset kogupikkusega 133,62 km. Päev algab Eesti aja järgi kell 09.05 ning võistlust on võimalik jälgida SIIT.